IN407A 2019/207-4 UFD DISTRIBUCIÓN ELECTRICIDAD, S. A., CONSTRUCIÓN DE INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 20/01/2021)

Primeiro. O 4 de novembro de 2019, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Reforzo LMTS MUR809 entre a subestación de Mourente e o poste A2GYD9RV//D1. Examinado o proxecto de execución, conclúese que a instalación consiste no reforzo do tramo de liña subterránea de medita tensión de MUR809; refacer o paso aéreo subterráneo de MUR809; substitución do cable subterráneo existente de MUR809 por cable RHZ1(S)-240 no interior do recinto da subestación de Mourente (221 metros) e por cable RHZ1(S)-240 na lonxitude restante (2708 metros). As obras se realizan no casco urbano do concello de Pontevedra, con inicio na subestación de Mourente e final no poste existente A2GYD9RV//D1. Segundo. O proxecto someteuse ao trámite de información pública mediante resolución do 24 de novembro de 2019 publicada nos seguintes medios: Terceiro. Mediante escrito do 24 de novembro de 2019, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida á Deputación Provincial de Pontevedra, afectada pola declaración de utilidade pública conforme a relación de bens e dereitos achegada pola empresa promotora. Cuarto. Ademais, esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas polas obras. A empresa promotora manifestou á súa conformidade cos condicionados establecidos. Quinto. O 3 de xaneiro de 2020, Natalina Gonzalez Calatayud Moseley, en representación da Deputación de Provincial de Pontevedra, presentou un escrito de alegación onde aclara que a parcela afecta foi cedida en uso á Deputación Provincial de Pontevedra por Orden Ministerial do 17 de maio de 1988 da Dirección General de Puertos y Costas del Estado (Ministerio de Obras Públicas y Urbanismo). Sexto. O 15 de xaneiro de 2020, trasladouse as alegacións presentadas pola Deputación Provincial de Pontevedra á UFD Distribución Electricidad S. A que achegou unha modificación na relación de bens e dereitos afectados, pasando a figurar como titular da parcela afectada o Ministerio para la Transición Ecológica y el Reto Demográfico, Dirección General de Sostenibilidad de la Costa y el Mar (rúa San José, 6, 36071 Pontevedra). Sétimo. O 7 de febreiro de 2020, o Servizo Provincial de Costas en Pontevedra recibiu o escrito no que se informa da afectación da parcela pola solicitude de autorización administrativa previa, a autorización administrativa de construción e a declaración de utilidade pública realizada por UFD Distribución Electricidad S. A. Cabe indicar que ata esta data non consta ningunha contestación. Oitavo. Durante o trámite de información pública non se recibiron máis alegacións. Noveno. Os servizos técnicos da xefatura territorial á vista da documentación contida no expediente emitiron informe favorable sobre a solicitude de autorización. Primeiro. A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo. A lexislación de aplicación ao presente expediente é: Terceiro. As características técnicas máis salientables do proxecto Reforzo LMTA MUR809 entre a subestación de Mourente e o poste A2GYD9RV//D1, para a que UFD Distribución Electricidad S. A. solicita a autorización administrativa previa, autorización administrativa de construción e declaración de utilidade pública, son: As instalacións están situadas no lugar de Mourente, no concello de Pontevedra. Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada Reforzo LMTA MUR809 entre a subestación de Mourente e o poste A2GYD9RV//D1, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 28 de decembro de 2020 O xefe territorial Tomás Nogueiras Nieto